Diari Oficial de la Generalitat Valenciana


Sumari del DOGV 9571, del 11-04-2023 (2023/3150)

Anunci de la licitació de la concessió demanial de l'espai d'ús públic de titularitat municipal, per a l'explotació dels opis i marquesines susceptibles d'albergar publicitat estàtica.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9571

Data del DOGV
:   11-04-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/3150


Data del document
:   22-03-2023

Organisme emissor
:   Ajuntament de Xirivella

Tipus de document
:   Anunci

Descriptors 

:   * contracte administratiu

Anunci de la licitació de la concessió demanial de l'espai d'ús públic de titularitat municipal, per a l'explotació dels opis i marquesines susceptibles d'albergar publicitat estàtica. [2023/3150]  
Mitjançant el present anunci es fa públic que, mitjançant Resolució número 0768/2023, de data 21 de març, la regidoria delegada en matèria de patrimoni, com a òrgan de contractació, va aprovar l'expedient relatiu a la licitació de la concessió demanial de l'espai d'ús públic de titularitat municipal per a l'explotació dels opis i marquesines susceptible d'albergar publicitat estàtica (exp. 1322411H), i va disposar, al seu torn, la convocatòria del procediment de licitació, segons els següents termes:  
  
  
Anunci de licitació:  
1. Entitat contractant: Ajuntament de Xirivella, amb CIF R7574695-M.  
Adreça: plaça de la Concòrdia, número 6.  
Codi postal: 46081 Xirivella (València).  
Número de tel.: 479809873.  
Unitat administrativa gestora de l'expedient administratiu: Servei de Contractació i Règim Jurídic de l'Ajuntament de Xirivella.  
  
2. Tipus de negoci jurídic: concessió demanial.  
Negoci jurídic exclòs de l'àmbit d'aplicació de la Llei de contractes del sector públic.  
  
3. Objecte de la concessió demanial: constitueix l'objecte del present plec de condicions l'adjudicació de l'ús privatiu, en règim de concessió demanial, de l'explotació del domini públic municipal susceptible d'albergar publicitat estàtica, en la modalitat de mobiliari urbà de presentació d'informació (d'ara en avant, opis) i marquesines.  
  
Descripció: domini públic segons la descripció prevista en el pla d'ubicació que figura en l'expedient administratiu.  
El dit bé ostenta la condició de bé demanial, situat en un bé d'ús públic.  
Les característiques tècniques de l'explotació del domini públic es regiran pel que es disposa en el plec de prescripcions tècniques per les quals es regeix, així mateix, la present licitació.  
  
4. Tramitació, procediment de licitació i presentació d'ofertes:  
a) Tramitació: ordinària.  
b) Procediment: obert.  
c) Presentació d'ofertes: les proposicions, introduïdes en els sobres o arxius electrònics a què es refereix la documentació per la qual es regeix la licitació, es presentaran en el termini de trenta dies hàbils (art. 87.4 RBEL), a comptar de l'endemà de la publicació d'anunci en el Diari Oficial de la Generalitat Valenciana, tenint en compte que ens trobem davant un negoci exclòs de l'àmbit d'aplicació de l'LCSP; si l'últim dia d'aquest termini és dissabte o inhàbil a efectes administratius s'entendrà prorrogat al primer dia hàbil següent diferent al dissabte.  
  
En tot cas, a partir de la publicació del pertinent anunci de licitació en el mencionat diari oficial, es procedirà a publicar mitjançant el corresponent anunci, amb caràcter complementari, i a fi de facilitar l'accés a la documentació integrant del present expedient, la convocatòria del present procediment en el perfil del contractant d'aquesta administració, situat en la Plataforma de Contractació de l'Estat, https://contrataciondelestado.es, a l'efecte que els licitadors puguen presentar la documentació corresponent mitjançant aquest mitjà.  
  
Només s'admetran les proposicions presentades mitjançant la Plataforma de Contractació de l'Estat.  
Partint del fet que ens trobem davant un negoci exclòs de l'àmbit d'aplicació de l'LCSP, el còmput de dies es realitzarà en dies hàbils, no naturals.  
d) Documentació a presentar: la que es preveu en la documentació per la qual es regeix la present licitació, que es trobarà a la disposició dels licitadors, a partir de la publicació del present anunci en el DOGV, en la Plataforma de Contractació de l'Estat, https://contrataciondelestado.es, a l'efecte que els licitadors puguen presentar la documentació corresponent mitjançant aquest mitjà.  
  
5. Cànon de licitació: el cànon concessional que retribueix l'ús privatiu del domini públic municipal, i que satisfarà anualment el concessionari a l'Ajuntament, serà l'oferit pel licitador adjudicatari, i s'estableix el cànon mínim anual en 500,00 € (cinc-cents euros) anuals, segons valor de mercat i serveis equivalents actuals. La quantitat ressenyada no està subjecta a l'Impost sobre el Valor Afegit (IVA).  
  
El cànon mínim anual que percebrà l'Ajuntament de Xirivella no serà inferior a 500,00 € (cinc-cents euros) anuals. Aquest cànon podrà ser objecte de millora per part del licitador.  
El cànon s'abonarà per anualitat anticipada, durant els set primers dies del mes en què començarà a comptar l'inici de la concessió.  
En tot cas, seran desestimades les ofertes per import inferior al cànon tipus de licitació.  
  
6. Garantia provisional: no se n'exigeix.  
  
7. Garantia definitiva: el licitador que haja presentat l'oferta econòmicament més avantatjosa estarà obligat a constituir una garantia definitiva per un import del cinc (5) per cent de l'import d'adjudicació, exclòs l'Impost sobre el Valor Afegit.  
  
8. Duració de la concessió: el termini de duració de la present concessió de domini públic serà de sis anys, a comptar des de l'endemà de la formalització del negoci patrimonial en document administratiu, sense possibilitat de pròrroga.  
  
9. Criteris d'adjudicació:  
9.1. Criteri únic: criteris avaluables automàticament.  
9.1.1. Millor oferta econòmica, consistent en l'oferta del millor cànon: valorable fins a un màxim de 100 punts.  
  
10. Condicions de solvència econòmica i tècnica: segons el que es disposa en la documentació que serveix de base a la licitació i que es trobarà a la disposició dels licitadors, a partir de la publicació del present anunci en el DOGV, en la Plataforma de Contractació de l'Estat, https://contrataciondelestado.es, a l'efecte que els licitadors puguen presentar la documentació corresponent mitjançant aquest mitjà.  
  
  
11. Obertura d'ofertes: dins els deu dies hàbils següents a la conclusió del termini fixat per a la presentació d'ofertes.  
  
12. Despeses de licitació: seran a càrrec de l'adjudicatari.  
  
Cosa que es fa pública, fent-se saber que, contra la resolució de l'òrgan de contractació que posa fi a la via administrativa, podrà interposar-se, potestativament, i de conformitat amb el que es disposa en els articles 123 i 124 de la Llei 39/2015, d'1 d'octubre, Llei de procediment administratiu comú de les administracions públiques, recurs administratiu de reposició en el termini d'un mes a comptar de l'endemà de la recepció de la notificació, davant l'òrgan que va dictar l'acord o, en defecte d'això, interposar recurs contenciós administratiu, en el termini de dos mesos a comptar de l'endemà de la recepció, davant els jutjats contenciosos administratius, segons el que es disposa en l'article 8.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercir-se qualsevol altre que es crega convenient.  
  
Xirivella, 22 de març de 2023.- El regidor delegat de Secretaria, Règim Jurídic, Patrimoni, Administració General, Padró Municipal, Estadística i Esports: Rubén Langa Morenilla.